SKUODO RAJONO SAVIVALDYBĖS TARYBA

 SPRENDIMO PROJEKTO AIŠKINAMASIS RAŠTAS

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

|  |  |
| --- | --- |
| 2022 m. spalio 3 d. | Nr. T10-186/T9- |

Skuodas

Sprendimo projekto pavadinimas **DĖL ŽYDRŪNO RAMANAVIČIAUS ATLEIDIMO IŠ SKUODO RAJONO SAVIVALDYBĖS ADMINISTRACIJOS DIREKTORIAUS PAREIGŲ, PRARADUS PASITIKĖJIMĄ**

Pranešėjas Petras Pušinskas

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reiktų imtis, kad jų būtų išvengta:

Sprendimo projektas parengtas atsižvelgiant į 2022 m. rugsėjo 30 d. Skuodo rajono savivaldybės tarybos narių pareiškimą „Dėl nepasitikėjimo Skuodo rajono savivaldybės administracijos direktoriumi Žydrūnu Ramanavičiumi“, kurį pasirašė 14 Skuodo rajono savivaldybės tarybos narių ir kuriame išdėstyti nepasitikėjimo Administracijos direktoriumi motyvai.

Sprendimo projektu siūloma atleisti Skuodo rajono savivaldybės administracijos (toliau – Administracijos) direktorių Žydrūną Ramanavičių iš pareigų pagal Valstybės tarnybos įstatymo 51 straipsnio 1 dalies 7 punktą (praradus į pareigas jį pasirinkusio valstybės politiko ar kolegialios valstybės ar savivaldybės institucijos pasitikėjimą) ir pavesti Administracijos direktoriaus pavaduotojui Rokui Rozgai nuo 2022 m. spalio 11 d. iki teisės aktų nustatyta tvarka bus paskirtas Administracijos direktorius vykdyti Administracijos direktoriaus pareigas.

Lietuvos Respublikos vietos savivaldos įstatymo 16 straipsnio 2 dalies 9 punkte nurodyta, kad išimtinė savivaldybės tarybos kompetencija yra savivaldybės administracijos direktoriaus (savivaldybės administracijos direktoriaus pavaduotojo) priėmimas į pareigas ir atleidimas iš jų.

Lietuvos Respublikos vietos savivaldos įstatymo 29 straipsnio 3 dalyje nustatyta, kad Savivaldybės administracijos direktorius į pareigas skiriamas mero teikimu savivaldybės tarybos sprendimu savivaldybės tarybos įgaliojimų laikui politinio (asmeninio) pasitikėjimo pagrindu. Meras privalo inicijuoti savivaldybės administracijos direktoriaus atleidimo iš pareigų praradus pasitikėjimą procedūrą gavęs ne mažiau kaip 1/2 visų savivaldybės tarybos narių raštu pateiktus nepasitikėjimo savivaldybės administracijos direktoriumi motyvus. Meras atleidimo praradus pasitikėjimo procedūrą inicijuoja artimiausiame savivaldybės tarybos posėdyje.

Lietuvos Respublikos valstybės tarnybos įstatymo 51 straipsnio 1 dalies 7 punktas numato, kad valstybės tarnautojas atleidžiamas iš pareigų, kai politinio (asmeninio) pasitikėjimo pagrindu priimtas valstybės tarnautojas praranda į pareigas jį pasirinkusio valstybės politiko, kolegialios valstybės ar savivaldybės institucijos pasitikėjimą.

VadovaujantisLietuvos Respublikos Valstybės tarnybos įstatymo 30 straipsnio 1 dalies 2 punktu, gali būti skiriama priemoka už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos. Priemokos už papildomų užduočių atlikimą dydis negali būti mažesnis kaip 10 procentų ir didesnis kaip 40 procentų pareiginės algos.

Lietuvos Respublikos darbo kodekso 127 straipsnio 6 dalyje nustatyta, kad kasmetines atostogas pakeisti pinigine kompensacija draudžiama, išskyrus darbo santykių pasibaigimą, kai darbuotojui sumokama kompensacija už nepanaudotas visos trukmės kasmetines atostogas ar jų dalį.

**Ekonomikos, ūkio ir verslo komiteto siūlymu teikiamas alternatyvus sprendimo projektas, kuriame Savivaldybės administracijos direktoriaus pavaduotojui Rokui Rozgai skiriama 30 proc. pareiginės algos priemoka už papildomų užduočių, suformuluotų raštu, atlikimą, kai dėl to viršijamas įprastas darbo krūvis nuo 2022 m. spalio 11 d. iki kol bus paskirtas Skuodo rajono savivaldybės administracijos direktorius.**

2. Sprendimo projektas suderintas, specialistų vertinimai ir išvados. Ekonominiai skaičiavimai:

Administracijos direktoriui kompensacija už 50,68 darbo dienų nepanaudotų kasmetinių atostogų – 7219, 86 Eur.

Administracijos direktoriaus pavaduotojui ~~40 proc.~~ **30 proc.** pareiginės algos priemoka mėnesiui – ~~1065,02 Eur.~~ **798,77 Eur.**

|  |  |  |  |  |
| --- | --- | --- | --- | --- |
| Eil. Nr. | Darbuotojo pareigos | Vardas, pavardė | Data | Pastabos |
| 1. | Teisės, personalo ir dokumentų valdymo skyriaus vedėja | Lijana Beinoraitė | 2022-10-03 |  |
| 2. | Teisės, personalo ir dokumentų valdymo skyriaus vyriausioji specialistė | Reda Lenkytė-Maniukė | 2022-10-03 |  |
| 3. | Administracijos vyriausioji specialistė | Simona Bušmaitė | 2022-10-03 |  |
|  | Priimtą sprendimą išsiųsti:1. Vyriausybės atstovų įstaigos Vyriausybės atstovui Klaipėdos ir Tauragės apskrityse el. paštu. |

Projekto autorė

|  |  |
| --- | --- |
| Teisės, personalo ir dokumentų valdymo skyriausvyriausioji specialistė | Živilė Sendrauskienė |